Foto: REUTERS Pentagon AQSh mudofaa vaziri Jyeyms Mettisning Polsha mudofaa vaziri Marius Blashchak bilan uchrashuvi yakunlari bo‘yicha bayonotni e’lon qildi. Unda Rossiyani bosib turish uchun harbiy sohada hamkorlik qilishga tayyorlik haqida so‘z yuritiladi. «AQSh mudofaa vaziri Jyeyms Mettis Pentagonda Polsha mudofaa vaziri Marius Blashchak bilan uchrashdi. Vazirlar Rossiyani bosib turish uchun NATO harbiy sohasida ikki davlat o‘rtasidagi yaqin aloqalarni saqlab qolish niyatida ekanliklarini tasdiqladilar», - deyiladi rasmiy xabar matnida. Shuningdek, Mettis AQShning Polshadagi imkoniyatlarini kengaytirish bo‘yicha taklif hamda Markaziy Yevropada 4500 nafar amerikalik harbiy xizmatchini joylashtirishda Varshavaning o‘rni uchun Blashchakka minnatdorchilik bildirdi. Eslatib o‘tamiz, avvalroq Pentagon yanada samarali lazer quroliga ega bo‘lmoqchi ekani xabar qilingandi.